Final Destination 2

Final Destination 2 er en amerikansk skrekkfilm fra 2003, regissert av David R. Ellis.

Manus ble skrevet av J. Mackye Gruber og Eric Bress. Filmen var en oppfølger til Final Destination fra 2000, og den andre filmen i Final Destination-serien. Hovedrollene ble spilt av Ali Larter, A. J. Cook og Michael Landes. Filmen hadde premiere den 31. januar 2003.

Handling 
Nøyaktig ett år etter den første filmen reiser collegestudent Kimberly Corman til Daytona Beach, Florida, på ferie sammen med vennene Shaina McKlank, Dano Estevez og Frankie Whitman. Men hun får en forutanelse om en bilulykke forårsaket av en stor tømmerbil. Hun stopper bilen, og forhindrer flere andre personer fra å kjøre inn på motorveien.

Etter at alle de overlevende er blitt avhørt på en politistasjon, blir en av dem, Evan, spiddet av en stige når han forsøker å rømme fra en brann i leiligheten hans. Kimberly er klar over Dødens tilstedeværelse og søker hjelp fra Clear Rivers, den siste overlevende fra den siste filmen som nå er pasient ved et psykiatrisk sykehus.

Når Kimberly informerer Clear om at Evan var den første av de overlevende på motorveien som døde, ikke den siste, slik hun hadde forutant, innser Clear at de overlevende dør i omvendt rekkefølge. I mellomtiden blir Tim knust av en vindusrute idet han forlater tannlegen sin sammen med moren sin. En av de andre overlevende får hodet klemt i en heis som halshugger henne. Senere dreper en eksplosjon etter en oksygenlekkasje to andre overlevende.

Skuespillere 
 Ali Larter som Clear Rivers
 A. J. Cook som Kimberly Corman
 Michael Landes som Thomas Burke
 T. C. Carson som Eugene Dix
 Jonathan Cherry som Rory Peters
 Keegan Connor Tracy som Kat Jennings
 Sarah Carter som Shaina McKlank
 Lynda Boyd som Nora Carpenter
 David Paetkau som Evan Lewis
 Justina Machado som Isabella Hudson
 James Kirk som Tim Carpenter
 Tony Todd som William Bludworth

Referanser

Eksterne lenker 
 

Filmer fra 2003
Skrekkfilmer fra USA
Engelskspråklige filmer